ส่วนที่ 1

ข้อมูลสรุป (Executive Summary)

  บริษัท โรงพยาบาลรามคำแหง จำกัด (มหาชน) ประกอบธุรกิจโรงพยาบาลเอกชน ประเภท
  General Hospital ขนาด 300 เตียง ให้บริการรักษาพยาบาลโรคทั่วไปทุกสาขา
  โดยคณะแพทย์ผู้เชี่ยวชาญเฉพาะโรคทุกสาขาพร้อมเครื่องมือการรักษาและวินิจฉัยโรคที่ทันสมัย
  และมีประสิทธิภาพสูง เปิดให้

บริการรักษาผู้ป่วยนอกและในตลอด 24 ชั่วโมง มีรถพยาบาลคอยรับ – ส่งผู้ป่วยตลอดเวลา
โรงพยาบาล

  รามคำแหงเป็นโรงพยาบาลเอกชนขนาดใหญ่ที่มีชื่อเสียงดีแห่งหนึ่ง ปัจจุบัน
  โรงพยาบาลกำลังขยายจาก ขนาด 300 เตียง เป็น 510 เตียง
  คาดว่าจะขยายเสร็จสมบูรณ์ต้นปี 2551

  ปัจจัยสำเร็จหลักของธุรกิจโรงพยาบาลอยู่ที่ภาพลักษณ์ของคุณภาพการให้บริการที่ดีทันสมัย
  และการบริหารทางด้านการเงินที่แข็งแกร่ง
  ทางโรงพยาบาลรามคำแหงเป็นโรงพยาบาลหนึ่งที่ประสบความ

  สำเร็จในเรื่องนี้ จะเห็นได้จากการที่โรงพยาบาลสามารถผ่านพ้นวิกฤตการณ์ด้านเศรษฐกิจในปี
  2540-2543มาได้ และมีการเจริญเติบโตอย่างต่อเนื่องในอัตราที่น่าพอใจตั้งแต่ปี 2544 - 2549

  สำหรับผลการดำเนินงานในปี 2549 เฉพาะบริษัท โรงพยาบาลรามคำแหง จำกัด (มหาชน)
  มีรายได้จากการรักษาพยาบาล 1,791.12 ล้านบาท เมื่อเปรียบเทียบกับปี 2548 ซึ่งมีจำนวน
  1,536.15 ล้านบาท เพิ่มขึ้น 254.97 ล้านบาท หรือเพิ่มขึ้น 16.60 %
  อัตราส่วนของต้นทุนขายและค่าใช้จ่ายในการบริหารต่อรายได้ลดลง 1.18 %
  ทั้งนี้เนื่องจากบริษัทพยายามลดต้นทุนขายและประหยัดค่าใช้จ่ายในการบริหารอย่างเต็มที่
  นอกจากนี้บริษัทยังได้รับส่วนแบ่งกำไรจากเงินลงทุนในบริษัทย่อยและบริษัทร่วมจำนวน 52.16
  ล้านบาท ในปี 2549 บริษัทมีกำไรสุทธิเฉพาะบริษัท 339.50 ล้านบาท และกำไรสุทธิรวม
  385.18 ล้านบาท
  ทางบริษัทมีความเห็นว่าผลการดำเนินธุรกิจโรงพยาบาลของบริษัทมีผลการดำเนินงานที่ดี คือ
  มีอัตราการเจริญเติบโตอย่างต่อเนื่อง และขณะนี้อาคารผู้ป่วยที่สร้างเพิ่มขึ้นอีก 1 หลัง
  กำลังอยู่ระหว่างการก่อสร้าง คาดว่าจะเสร็จสมบูรณ์ต้นปี 2551 ทางบริษัทฯ
  ตั้งเป้าหมายไว้ว่าเมื่ออาคารหลังใหม่เสร็จสมบูรณ์จะ

  สามารถรองรับผู้ป่วยนอกและในได้เพิ่มขึ้น และจะมีอัตราการเติบโตทางด้านรายได้
  และกำไรเพิ่มขึ้น

  มากกว่าปัจจุบัน
  แนวทางการบริหารโรงพยาบาลในอนาคตจะเน้นการรักษาพยาบาลทุกแผนกให้มีคุณภาพมากขึ้น
  โดยจัดหาแพทย์ผู้เชี่ยวชาญทางด้านนั้นโดยเฉพาะ
  และจัดหาเครื่องมือทางการแพทย์ที่ทันสมัยที่สุดมาใช้ในโรงพยาบาล ในปี 2549
  ทางโรงพยาบาลได้เปิดศูนย์หัวใจครบวงจร
  มีแพทย์และเครื่องมือที่จะทำการรักษาโรคหัวใจทุกโรค เช่น การผ่าตัดหัวใจโดยวิธี By Pass,
  การขยายหลอดเลือดโดยการทำบอลลูน, การรักษาโรคหัวใจเต้นผิดปกติ ฯลฯ

  ด้านการลงทุนในปี 2549 บริษัทฯ ได้ลงทุนเพิ่มในบริษัท โรงพยาบาลชัยภูมิ ราม จำกัด จำนวน
  127.60 ล้านบาท หลังจากการซื้อหุ้นเพิ่ม โรงพยาบาลรามคำแหงถือหุ้นรวมเป็นสัดส่วนร้อยละ
  61.50 ของทุนจดทะเบียน ทำให้บริษัท โรงพยาบาลชัยภูมิ ราม จำกัด
  เป็นบริษัทย่อยของโรงพยาบาลรามคำแหง โรงพยาบาลชัยภูมิ ราม เป็นโรงพยาบาลเอกชน
  ขนาด 100 เตียง ตั้งอยู่เลขที่ 290/42 หมู่ 6 บ้านหนองสังข์ ถ.ชัยภูมิสี่คิ้ว ต. ในเมือง อ.
  เมือง จ. ชัยภูมิ 36000 ได้เริ่มเปิดดำเนินกิจการโรงพยาบาลเมื่อวันที่ 26 ตุลาคม 2549
  ทางบริษัทฯ คาดว่าผลประกอบการของโรงพยาบาลชัยภูมิจะอยู่ในเกณฑ์ดี และในอนาคตทางบริษัท
  จะได้รับผลตอบแทนกลับคืนมาในรูปเงินปันผล ในอัตราที่คุ้มค่ากับการลงทุน

  นอกจากนี้ทางโรงพยาบาลได้มีการพัฒนาคุณภาพแพทย์ และพนักงานให้ดีขึ้นอย่างต่อเนื่อง

  ควบคุมทางด้านต้นทุนขายและค่าใช้จ่ายบริหารอย่างมีประสิทธิภาพ
  กำหนดราคาขายให้อยู่ในระดับที่เหมาะสมไม่แพงจนเกินไป เพื่อที่จะรักษาส่วนแบ่งตลาดไว้
  และโรงพยาบาลจะสามารถอยู่ได้อย่างดีต่อไปอีกนานในอนาคต